বিশ্বকাপের আবহে আবার ‘গোল্ডেন বুট’-এর লড়াইয়ে মেসি-রোনালদোকে ফেভারিট ধরা বাড়াবাড়ি ছিল না মোটেও। ইনজুরি কাটিয়ে ফেরা ব্রাজিলের নেইমার হয়তো ছিলেন সম্ভাবনার ব্র্যাকেটবন্দি। রাশিয়া বিশ্বকাপের সবচেয়ে বড় তারকা তো এই তিনজন। চার বছর আগের আসরেও তা-ই ছিল। পর পর দুটি বিশ্বকাপের আবহে সেরা তারকার সম্ভাব্য ত্রয়ী একই—এমনটা ইতিহাসে খুঁজে পাওয়া যাবে না। আর এই ত্রিমূর্তির রাশিয়া বিশ্বকাপ শুরু হলো আবার ভিন্ন ভিন্নভাবে।